
Na temelju članka 10. stavka 3. Zakona o financiranju političkih aktivnosti izborne promidžbe i referenduma („Narodne novine“, broj 29/19 i 98/19) i članka 30. Statuta Općine Selnica („Službeni glasnik Međimurske županije“, broj 5/21, 16/22 i 17/25), Općinsko vijeće Općine Selnica na svojoj 4. sjednici, održanoj dana 19. prosinca 2025. godine, donijelo je

IZMJENU I DOPUNU ODLUKE
o raspoređivanju sredstava za redovito godišnje financiranje političkih stranaka
u Općinskom vijeću Općine Selnica za 2025. godinu

Članak 1.
U Odluci o raspoređivanju sredstava za redovito godišnje financiranje političkih stranaka u Općinskom vijeću Općine Selnica za 2025. godinu („Službeni glasnik Međimurske županije“, broj 31/24) članak 3. mijenja se i glasi:

„Za svakog vijećnika u Općinskom vijeću Općine Selnica, za razdoblje od 1. siječnja 2025. godine do dana raspuštanja Općinskog vijeća 15. travnja 2025. godine, utvrđuje se iznos od 38,18 €, a za svakog vijećnika podzastupljenog spola utvrđuje se iznos od 42,00 eura.“

Članak 2.
Članak 4. mijenja se i glasi:
„Prema kriterijima iz članka 3. ove Odluke političkim se strankama za razdoblje od 1. siječnja 2025. godine do 15. travnja 2025. godine raspoređuju sredstva u ukupnom iznosu od 496,37 € razmjerno broju njihovih članova u iznosima kako slijedi:

	[bookmark: _Hlk215406409]R. br.
	Stranka
	Broj članova u Općinskom vijeću
	Iznos u € do 15.4.2025.

	1.
	HDZ
	3 vijećnika
4 vijećnice
	282,54

	2.
	Matija Posavec-NL
	3 vijećnika

	114,54

	3.
	Reformisti
	1 vijećnica
	42,00

	4.
	SDP
	2 vijećnika
	76,36

	UKUPNO
	515,44



Za razdoblje od konstituiranja Općinskog vijeća Općine Selnica dana 4. lipnja 2025. godine do 31. prosinca 2025. godine sredstva za redovito godišnje financiranje političkih stranaka raspoređuju se razmjerno broju vijećnika, pri čemu iznos po vijećniku iznosi 76,36 €, a za svakog vijećnika podzastupljenog spola (ženski spol) uvećava se za dodatnih 10 % od iznosa utvrđenog po vijećniku kako slijedi:

	R. br.
	Stranka
	Broj članova u Općinskom vijeću
	Iznos u € od 4.6. do 31.12.2025.

	1.
	HDZ
	3 vijećnika
4 vijećnice
	534,52

	2.
	Nezavisna platforma Sjevera - NPS
	2 vijećnika

	152,72

	3.
	SDP
	1 vijećnica
1 vijećnik
	152,72

	4.
	Kandidacijska lista grupe birača - nositelj Miljenko Vrančić
	1 vijećnica
1 vijećnik
	0,00

	UKUPNO
	839,96



Političkim strankama raspoređuju se sredstva u iznosu od 1.355,40 € u 2025. godini.

Članak 3.

Sve ostale odredbe Odluke raspoređivanju sredstava za redovito godišnje financiranje političkih stranaka u Općinskom vijeću Općine Selnica za 2025. godinu („Službeni glasnik Međimurske županije“, broj 31/24) ostaju nepromijenjene.

                                                               Članak 4.

Ova Odluka stupa na snagu osmog dana od dana objave u „Službenom glasniku Međimurske županije“.


OPĆINSKO VIJEĆE OPĆINE SELNICA


						PREDSJEDNIK OPĆINSKOG VIJEĆA
		                                                                                         Davor Debelec

